अमरीश पुरी  (२२ जून १९३२  १२ जनवरी २००५) चरित्र अभिनेता मदन पुरी के छोटे भाई अमरीश पुरी हिन्दी फिल्मों की दुनिया का एक प्रमुख स्तंभ रहे है। अभिनेता के रूप निशांत, मंथन और भूमिका जैसी फ़िल्मों से अपनी पहचान बनाने वाले श्री पुरी ने बाद में खलनायक के रूप में काफी प्रसिद्धी पायी। उन्होंने १९८४ में बनी स्टीवेन स्पीलबर्ग की फ़िल्म "इंडियाना जोन्स एंड द टेम्पल ऑफ़ डूम" (अंग्रेज़ी-       ) में मोलाराम की भूमिका निभाई जो काफ़ी चर्चित रही। इस भूमिका का ऐसा असर हुआ कि उन्होंने हमेशा अपना सिर मुँडा कर रहने का फ़ैसला किया। इस कारण खलनायक की भूमिका भी उन्हें काफ़ी मिली। व्यवसायिक फिल्मों में प्रमुखता से काम करने के बावज़ूद समांतर या अलग हट कर बनने वाली फ़िल्मों के प्रति उनका प्रेम बना रहा और वे इस तरह की फ़िल्मों से भी जुड़े रहे। फिर आया खलनायक की भूमिकाओं से हटकर चरित्र अभिनेता की भूमिकाओं वाले अमरीश पुरी का दौर। और इस दौर में भी उन्होंने अपनी अभिनय कला का जादू कम नहीं होने दिया फ़िल्म मिस्टर इंडिया के एक संवाद "मोगैम्बो खुश हुआ" किसी व्यक्ति का खलनायक वाला रूप सामने लाता है तो फ़िल्म  का संवाद "जा सिमरन जा - जी ले अपनी ज़िन्दगी" व्यक्ति का वह रूप सामने लाता है जो खलनायक के परिवर्तित हृदय का द्योतक है। इस तरह हम पाते है कि अमरीश पुरी भारतीय जनमानस के दोनों पक्षों को व्यक्त करते समय याद किये जाते है।

 फिल्मी सफर 
अमरीश पुरी ने सदी की सबसे बड़ी फिल्मों में कार्य किया।
उनके द्वारा शाहरुख खान की हिट फिल्म "दिलवाले दुल्हनिया ले जाएंगे" में निभाये गए "बाबूजी" के किरदार की प्रशंसा सर्वत्र की जाती है। 
उन्होंने मुख्यतः फिल्मो में विलेन का पात्र निभाते देखा गया है।

1987 में बनी अनिल कपूर की मिस्टर इंडिया में उन्होंने "मोगैम्बो" का किरदार निभाया जो कि फिल्म का मुख्य खलनायक है। इसी फिल्म में अमरीश का डायलॉग "मोगैम्बो खुश हुआ" फिल्म-जगत मेंं प्रसिद्ध है।

 व्यक्तिगत जीवन 

पढ़ाई
अमरीश पुरी ने अपनी शुरुआती पढ़ाई पंजाब से की। उसके बाद वह शिमला चले गए। शिमला के बी एम कॉलेज(.. ) से पढ़ाई करने के बाद उन्होंने अभिनय की दुनिया में कदम रखा। शुरुआत में वह रंगमंच से जुड़े और बाद में फिल्मों का रुख किया। उन्हें रंगमंच से उनको बहुत लगाव था। एक समय ऐसा था जब अटल बिहारी वाजपेयी और स्व. इंदिरा गांधी जैसी हस्तियां उनके नाटकों को देखा करती थीं। पद्म विभूषण रंगकर्मी अब्राहम अल्काजी से 1961 में हुई ऐतिहासिक मुलाकात ने उनके जीवन की दिशा बदल दी और वे बाद में भारतीय रंगमंच के प्रख्यात कलाकार बन गए।

करियर
अमरीश पुरी ने 1960 के दशक में रंगमंच की दुनिया से अपने अभिनय करियर की शुरुआत की। उन्होंने सत्यदेव दुबे और गिरीश कर्नाड के लिखे नाटकों में प्रस्तुतियां दीं। रंगमंच पर बेहतर प्रस्तुति के लिए उन्हें 1979 में संगीत नाटक अकादमी की तरफ से पुरस्कार दिया गया, जो उनके अभिनय कॅरियर का पहला बड़ा पुरस्कार था।

अमरीश पुरी के फ़िल्मी करियर शुरुआत साल 1971 की प्रेम पुजारी से हुई। पुरी को हिंदी सिनेमा में स्थापित होने में थोड़ा वक्त जरूर लगा, लेकिन फिर कामयाबी उनके कदम चूमती गयी। 1980 के दशक में उन्होंने बतौर खलनायक कई बड़ी फिल्मों में अपनी छाप छोड़ी। 1987 में शेखर कपूर की फिल्म मिस्टर इंडिया में मोगैंबो की भूमिका के जरिए वे सभी के जेहन में छा गए। 1990 के दशक में उन्होंने दिलवाले दुल्हनिया ले जाएंगे घायल और विरासत में अपनी सकारात्मक भूमिका के जरिए सभी का दिल जीता।

अमरीश पुरी ने हिंदी के अलावा कन्नड़, पंजाबी, मलयालम, तेलुगू और तमिल फिल्मों तथा हॉलीवुड फिल्म में भी काम किया। उन्होंने अपने पूरे कॅरियर में 400 से ज्यादा फिल्मों में अभिनय किया। अमरीश पुरी के अभिनय से सजी कुछ मशहूर फिल्मों में 'निशांत', 'गांधी', 'कुली', 'नगीना', 'राम लखन', 'त्रिदेव', 'फूल और कांटे', 'विश्वात्मा', 'दामिनी', 'करण अर्जुन', 'कोयला' आदि शामिल हैं। दर्शक उनकी खलनायक वाली भूमिकाओं को देखने के लिए बेहद उत्साहित होते थे।

उनके जीवन की अंतिम फिल्म 'किसना' थी जो उनके निधन के बाद वर्ष 2005 में रिलीज़ हुई।  उन्होंने कई विदेशी फिल्मों में भी काम किया। उन्होंने इंटरनेशनल फिल्म 'गांधी' में 'खान' की भूमिका निभाई था जिसके लिए उनकी खूब तारीफ हुई थी। अमरीश पुरी का 12 जनवरी 2005 को 72 वर्ष के उम्र में ब्रेन ट्यूमर की वजह से उनका निधन हो गया। उनके अचानक हुए इस निधन से बॉलवुड जगत के साथ-साथ पूरा देश शोक में डूब गया था। आज अमरीश पुरी इस दुनिया में नहीं हैं लेकिन उनकी यादें आज भी फिल्मों के माध्यम से हमारे दिल में बसी हैं।

 प्रमुख फिल्में 
 वर्ष  फ़िल्म  चरित्र  टिप्पणी 2006  कच्ची सड़क   2005  मुम्बई एक्सप्रेस   2005  किस्ना  भैरो सिंह  2004  पुलिस फोर्स   2004  मुझसे शादी करोगी   2004  ऐतराज़  रंजीत रॉय  2004  देव  शिवाजीराव भंडारकर  2004  गर्व  इंस्पेक्टर समर सिंह  2004  हलचल अंगार चन्द  2004  अब तुम्हारे हवाले वतन साथियों   2004  लक्ष्य  ब्रिगेडियर जनरल गौतम पुरी  2004  टार्ज़न: द वण्डर कार   2004  वो तेरा नाम था   2003  खुशी   2003  दिल परदेसी हो गया   2003  सूर्या   2003  द हीरो   2003  जाल  मेजर अमरीश कौल  2003  आउट ऑफ कन्ट्रोल   2002  शरारत   2002  रिश्ते  यशपाल चौधरी  2002  बधाई हो बधाई   2002  बाबा  तांत्रिक  2002  जानी दुश्मन   2001  नायक   2001  ग़दर  अशरफ अली  2001  मुझे कुछ कहना है   2001  यादें  जगदीश कुमार मल्होत्रा  2001  चोरी चोरी चुपके चुपके   2001  सेंसर   2001  ज़ुबेदा  सुलेमान सेठ  2001  ऑन विंग्स ऑफ फायर   2000  ढ़ाई अक्षर प्रेम के   2000  शहीद ऊधम सिंह   2000  बादल  ए सी पी रंजीत सिंह  2000  मोहब्बतें   1999  काला साम्राज्य   1999  बादशाह   1999  तक्षक  नाहर सिंह  1999  ताल  जगमोहन मेहता  1999  आरज़ू  दयाशंकर  1999  गैर   1999  लाल बादशाह   1999  ज़ुल्मी  बलराज दत्त  1999  जय हिन्द   1998  चाची ४२०  दुर्गाप्रसाद भारद्वाज  1998  सलाखें   1998  श्याम घनश्याम   1998  बारूद   1998  डोली सजा के रखना   1998  झूठ बोले कौआ काटे   1998  धूँढते रह जाओगे   1998  चाइना गेट   1997  परदेस   1997  कोयला   1997  इतिहास  बलवंत  1997  निर्णायक   1997  तराज़ू   1997  विरासत   1997  हिमालय पुत्र   1997  ढाल   1997  महानता   1996  सरदारी बेगम   1996  काला पानी  मिर्ज़ा ख़ान  1996  घातक  शंभुनाथ  1996  जान   1996  बेकाबू   1996  विजेता   1996  जीत  गजराज चौधरी  1996  दिलजले   1996  तू चोर मैं सिपाही  गजेन्द्र सिंह  1995  गुंडाराज  पुलिस इंस्पेक्टर  1995  दिलवाले दुल्हनिया ले जायेंगे   1995  जय विक्रान्ता  जसवंत सिंह  1995  कर्तव्य   1995  हकीकत   1995  करन अर्जुन  दुर्जन सिंह  1995  ओ डार्लिंग यह है इण्डिया   1995  मैदान-ए-जंग   1995  हलचल  शोभराज  1995  प्रेम   1995  पापी देवता  रतन सेठ  1994  एलान   1994  द्रोह काल  आई जी पी पाठक  1994  परमात्मा   1994  पहला पहला प्यार   1994  महा शक्तिशाली   1994  तेजस्वनी  लाला खुराना  1993  गर्दिश   1993  कुंदन  शमशेर सिंह  1993  संग्राम   1993  सूरज का सातवाँ घोड़ा   1993  दिव्य शक्ति   1993  दामिनी   1992  अश्वमेधम   1992  टाइम मशीन   1992  वंश   1992  तहलका   1992  मुस्कुराहट   1992  ज़िन्दगी एक जुआ  भल्ला  1992  आई लव यू   1992  विश्वात्मा   1992  दीवाना   1991  आदमी और अप्सरा   1991  आदित्य   1991  कोहराम   1991  मस्त कलंदर   1991  सौदागर   1991  इरादा   1991  शिकारी   1991  धर्म संकट   1991  दलपति   1991  अज़ूबा   1991  बेनाम बादशाह   1991  जिगरवाला   1991  फूल और काँटे   1991  त्रिनेत्र  सिंघानिया  1991  नम्बरी आदमी  राना  1990  घायल  बलवंत राय  1990  हातिमताई   1990  आज का अर्जुन   1990  तेजा   1990  जीने दो   1990  मुकद्दर का बादशाह   1990  दूध का कर्ज़  रघुवीर सिंह  1990  किशन कन्हैया   1989  जादूगर  महाप्रभु जगतसागर चिन्तामणि  1989  निगाहें   1989  तुझे नहीं छोड़ूँगा   1989  दो कैदी  के के  1989  सूर्या   1989  फर्ज़ की जंग   1989  बटवारा   1989  आग से खेलेंगे   1989  राम लखन   1989  मिल गयी मंज़िल मुझे   1989  मुज़रिम  ख़ान  1989  नफ़रत की आँधी   1989  त्रिदेव   1989  हिसाब खून का   1989  ज़ुर्रत   1989  नाइंसाफी  बिल्ला  1989  इलाका   1989  दाता   1988  आखिरी पोरतम   1988  हम फ़रिश्ते नहीं   1988  शहँशाह   1988  यतीम   1988  वारिस   1988  हमारा खानदान   1988  मोहब्बत के दुश्मन  शहबाज़ ख़ान  1988  गंगा जमुना सरस्वती  ठाकुर हंसराज सिंह  1988  रुख़सत  जगदीश चोपड़ा  1988  मर मिटेंगे  अजीत सिंह  1988  कमांडो   1988  खून बहा गंगा में   1988  दयावान  इंस्पेक्टर रतन सिंह  1988  साजिश   1987  इनाम दस हज़ार   1987  सड़क छाप   1987  प्यार करके देखो   1987  डांस डांस   1987  शेर शिवाजी   1987  मददगार   1987  दादागिरी  भानु प्रताप  1987  दिल तुझको दिया  मोहला  1987  परम धरम   1987  लोहा   1987  हवालात   1987  मिस्टर इण्डिया   1987  जवाब हम देंगे  सेठ धनराज  1986  एक और सिकन्दर   1986  रिकी   1986  तमस   1986  काँच की दीवार  भूप सिंह  1986  प्यार हो गया   1986  जाँबाज़  राना विक्रम सिंह  1986  नगीना   1986  नसीब अपना अपना  भीम सिंह  1986  सल्तनत   1986  असली नकली   1986  दोस्ती दुश्मनी   1986  समुन्दर   1986  आप के साथ   1986  मेरा धर्म   1985  आज के शोले  बलबीर गुप्ता  1985  कर्मयुद्ध   1985  पत्थर दिल   1985  मोहब्बत  चौधरी  1985  ज़बरदस्त  बलराम सिंह  1985  अघात   1985  निशान   1985  तेरी मेहरबानियाँ  ठाकुर विजय सिंह  1985  पैसा ये पैसा  जुगल  1985  मेरी जंग   1985  फाँसी के बाद   1984  ज़ख्मी शेर   1984  झूठा सच   1984  इंडियाना जोन्स एंड द टेंपल ऑफ डूम   1984  इंसाफ कौन करेगा  भानुप्रताप  1984  यह देश   1984  कसम पैदा करने वाले की   1984  दुनिया  बलवंत सिंह कालरा  1984  गंगवा  विशेष भूमिका  1984  आवाज़   1984  मशाल   1984  पार्टी  डॉक्टर  1984  जागीर   1983  अर्द्ध सत्य   1983  मंडी   1983  हादसा   1983  कुली   1983  अंधा कानून   1983  हीरो   1982  जॉनी आई लव यू  ज़ालिम सिंह  1982  मैं इन्तकाम लूँगी   1982  आदत से मजबूर   1982  अपना बना लो   1982  विजेता   1982  शक्ति  जे वर्मा  1982  गाँधी   1982  तहलका   1982  विधाता   1982  अशान्ति   1981  क्रोधी   1981  कलयुग  किशन चाँद  1981  नसीब   1980  चन परदेसी   1980  दोस्ताना  बलवंत सिंह  1980  मान अभिमान   1980  गहराई   1980  पत्थर से टक्कर   1980  कुर्बानी   1980  हम पाँच  वीर प्रताप सिंह  1980  आक्रोश   1979  लखन   1979  हमारे तुम्हारे   1979  जानी दुश्मन   1979  सावन को आने दो   1979  नैया   1978  कोन्दुरा   1977  भूमिका   1977  पापी   1977  ईमान धर्म  धर्मदयाल  1977  अलीबाबा मरज़ीना  जब्बार  1976  मंथन   1975  निशांत   1975  सलाखें  मास्टर  1973  कादू   1973  हिन्दुस्तान की कसम   1971  शांता! कोर्ट चालू आहे   मराठी फ़िल्म 1971  रेशमा और शेरा  रहमत ख़ान  1971  हलचल  सरकारी वादी वकील  1970  प्रेम पुजारी  

 इन्हें भी देखें 
 हिन्दी सिनेमा

 सन्दर्भ 

 बाहरी कड़ियाँ 

श्रेणी:फ़िल्मफ़ेयर पुरस्कार विजेता
श्रेणी:हिन्दी खलनायक
श्रेणी:1932 में जन्मे लोग
श्रेणी:2005 में निधन
श्रेणी:लाहौर के लोग